**Elintarvikemarkkinalainsäädäntöä valmistelevan työryhmän kokous**

Aika: Tiistai 14.1 klo 13.00 – 15.00

Paikka: A109 Idea, TEM, Aleksanterinkatu 4-10, 1 Kerros

Osallistujat: Osastopäällikkö Minna-Mari Kaila, maa- ja metsätalousministeriö, puheenjohtaja:
Erityisasiantuntija Riitta Haapasaari, oikeusministeriö
Lainsäädäntöneuvos Aku-Petteri Korhonen, maa- ja metsätalousministeriö
Yksikön päällikkö Anna-Leena Miettinen, maa- ja metsätalousministeriö
Neuvotteleva virkamies Natalia Härkin, työ- ja elinkeinoministeriö
Erityisasiantuntija Iiro Ihanamäki, työ- ja elinkeinoministeriö

Tutkimuspäällikkö Jarno Sukanen, Kilpailu- ja kuluttajavirasto

Lainsäädäntöneuvos Aku-Petteri Korhonen, maa- ja metsätalousministeriö, siht.

 Neuvotteleva virkamies Pekka Sandholm, maa- ja metsätalousministeriö, siht.

1. Avaus

Puheenjohtaja avasi kokouksen.

1. Edellisen kokouksen pöytäkirja

Hyväksyttiin edellisen kokouksen pöytäkirja.

1. Pakottavuus, tarkastukset, muutoksenhaku ym.

Käytiin läpi direktiivistä johtuvia säädöstarpeita erityisesti sääntelyn pakottavuuden, tarkastusten, seuraamusten ja muutoksenhaun osalta. Käsittelyä jatketaan seuraavassa kokouksessa.

Oikeusministeriö toimittaa kommentteja sääntelyn pakottavuuteen sekä oikeudenkäynnistä markkinaoikeudessa annetun lain muutostarpeisiin liittyen. TEM selvittää viranomaisten väliseen tietojenvaihtoon liittyviä säädöstarpeita ja KKV tarkastuksia koskevan säännösluonnoksen täydentämistarpeita. Selvitetään myös direktiivin mukaisen liikevaihdon rajan laskemista koskevan ohjeen käytännön seurauksia.

Todettiin alustavasti, että direktiivissä edellytettyjä hallintomenettelyjä, kuten ilmoittajan informoimisaikaa koskevia säännöksiä olisi johdonmukaista soveltaa myös voimassa olevan lain mukaisiin menettelyihin. Todettiin myös, että seuraamusten osalta direktiivi edellyttää mahdollisuutta määrätä seuraamusmaksujen lisäksi muita seuraamuksia. Asian käsittelyä jatketaan tältäkin osin seuraavassa kokouksessa.

1. Luonnoksen muut osat

Ei kommentoitavaa.

1. Nykytila ja vaikutukset

Käsiteltiin nykytilan kuvauksia ja vaikutuksia koskevat luonnokset. KKV toimittaa ajankohtaista tietoa kohtaan Nykytilan arviointi ja erityisesti menettelyjen nykytilan osalta.

1. Muut asiat

Todettiin, että elintarvikemarkkinavaltuutettu järjestää 28.1.2020 seminaarin elintarvikemarkkinalakiin ja valtuutetun toimintaan liittyen.

1. Kokouksen päättäminen

Puheenjohtaja päätti kokouksen.